পাশ্চাত্য জগতের পক্ষ হইতেও বলা হয় লেবাননে কি গাজায়, এরাকে কি আফগানিস্তানে নিরপরাধ লোক মারা যাইতেছে কথাটি মিথ্যা নহে। কিন্তু না মারিয়া উপায় নাই। শাদাদিল মানুষের এই অভিযানের লক্ষ্য বৃহত্তর। অসীম স্বাধীনতা আর অপরিসীম ন্যায়। সেই বৃহত্তর লক্ষ্য অর্জন করিতে হইলে ‘কোল্যাটারেল ড্যামেজ’ বা আনুষঙ্গিক ক্ষয়ক্ষতি হিসাবে এইটুকু কসুর তো সহ্য করিতেই হইবে। তাহা হইলে প্রশ্ন উঠিতেছে: যুদ্ধাপরাধের সহিত আনুষঙ্গিক ক্ষয়ক্ষতির প্রভেদটা কোথায়?